CELEX: 32016D1635
Language: et
Date: 2016-08-30 00:00:00
Title: Poliitika- ja julgeolekukomitee otsus (ÜVJP) 2016/1635, 30. august 2016, Liibüa rannikuvalve ja mereväe suutlikkuse suurendamise ja koolitamise alustamise kohta Euroopa Liidu sõjalise operatsiooni poolt Vahemere lõunapiirkonna keskosas (EUNAVFOR MED SOPHIA) (EUNAVFOR MED/3/2016)

10.9.2016   
            
            
               ET
            
            
               Euroopa Liidu Teataja
            
            
               L 243/11
            
         POLIITIKA- JA JULGEOLEKUKOMITEE OTSUS (ÜVJP) 2016/1635,
   30. august 2016,
   Liibüa rannikuvalve ja mereväe suutlikkuse suurendamise ja koolitamise alustamise kohta Euroopa Liidu sõjalise operatsiooni poolt Vahemere lõunapiirkonna keskosas (EUNAVFOR MED SOPHIA) (EUNAVFOR MED/3/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 18. mai 2015. aasta otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA), (1) eriti selle artiklit 2a ja artikli 6 lõiget 1,
   ning arvestades järgmist:
   
               (1)
            
            
               Nõukogu otsusega (ÜVJP) 2016/993, (2) millega muudeti otsust (ÜVJP) 2015/778, lisati nimetatud otsusele artikkel 2a eesmärgiga anda operatsioonile EUNAVFOR MED SOPHIA tugiülesanne aidata kaasa Liibüa rannikuvalve ja mereväe suutlikkuse arendamisele ja koolitamisele seoses õiguskaitsealase tegevusega merel, eelkõige inimeste ebaseadusliku üle piiri toimetamise ja inimkaubanduse tõkestamiseks.
            
         
               (2)
            
            
               Vastavalt otsuse (ÜVJP) 2015/778 artikli 2a lõikele 2, kui poliitika- ja julgeolekukomitee otsustab, et vajalikud ettevalmistused, eelkõige vägede moodustamise ja praktikantide julgeolekukontrolli osas, on tehtud, annab EUNAVFOR MED SOPHIA avamerel kokkulepitud operatsioonipiirkonnas abi Liibüa rannikuvalve ja mereväe suutlikkuse arendamisel ja koolitamisel seoses õiguskaitsealase tegevusega merel, eelkõige inimeste ebaseadusliku üle piiri toimetamise ja inimkaubanduse tõkestamiseks.
            
         
               (3)
            
            
               ELi operatsiooni ülem on poliitika- ja julgeolekukomiteele kinnitanud, et vajalikud ettevalmistused selle tugiülesande täitmise alustamiseks on tehtud.
            
         
               (4)
            
            
               Operatsioonil EUNAVFOR MED SOPHIA peaks seega lubama alustada avamerel kokkulepitud operatsioonipiirkonnas abi andmist Liibüa rannikuvalve ja mereväe suutlikkuse arendamisel ja koolitamisel, nagu on ette nähtud otsuse (ÜVJP) 2015/778 artiklis 2a.
            
         
               (5)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   EUNAVFOR MED SOPHIA alustab avamerel kokkulepitud operatsioonipiirkonnas abi andmist Liibüa rannikuvalve ja mereväe suutlikkuse arendamisel ja koolitamisel, nagu on ette nähtud otsuse (ÜVJP) 2015/778 artiklis 2a.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 30. august 2016
      
         
            Poliitika- ja julgeolekukomitee nimel
         
         
            esimees
         
         W. STEVENS
      
   
   
      (1)  ELT L 122, 19.5.2015, lk 31.
   
      (2)  Nõukogu 20. juuni 2016. aasta otsus (ÜVJP) 2016/993, millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA) (ELT L 162, 21.6.2016, lk 18).